De nordjyske bordtennisspillere på det danske handicaphold tabte fredag EM-finalen til Tyskland.

Ved dette års EM i handicapbordtennis måtte det danske hold med flere nordjyske spillere se sig slået i finalen af Tyskland. - Vi nåede simpelthen bare ikke det samme gear, som vi havde i kvart og semifinalerne, siger Brian Nielsen, der til daglig spiller i IH Aalborg. Han stopper nu sin karriere efter flere år på toppen, og han havde håbet på, at det blev med en guldmedalje i bagagen. Det lykkedes dog ikke. Holdet tabte finalen med 3-1. Et skuffende resultat for holdet, der også inkluderer den forsvarende verdensmester Peter Rosenmeier fra Hadsund. - Vi er skuffede. Vi har aldrig tabt til Tyskland før. Og det er kun den anden turnering, vi samlet set taber, så det gør lidt ondt lige nu, siger Brian Nielsen umiddelbart efter nederlaget.